1.
Miɗo yuɓɓa
ɗooo mi sifoo tagoodi no leydi men
tagiraa. Ko neema mo Alla okki mo lannataa.
2. Si a eɓɓidii
ndi e leyɗe goo a yiay kisan
ɓurdal njanal ŋalɗaa tawaa Gine bontataa.
3. Hino woodi leyɗe ɗe funnataa
ko remaa e mun.
Die saaƴataa ko nguleendi tun hara ɓuuɓataa.
4. Kaakun a yiataa maa
kuɗun, caangol alaa
jaangol alaa ko kenii e njaare ndi funnataa.
5. Taskii buruuji ka leɗɗe wiidii
wayta ɗun
ko nde colli fonti gabiiji mun tuma wiirata.
6. Ley majji on hino
niɓɓi
pit hiɗi fonti ɗee
cuddaaje majji no suddi leydi ndi yortataa.
7. Ɗun ɗon no woni
sabu ñolnugol
ndii leydi men.
hi nɗi ƴuufa ɓawla ko aawuɗaa woo tundataa.
8. Maa leɗɗe toowuɗe moyle feewuɗe jundi ɗen.
cappanɗe jowi sogonaaji gorko mo fanɗataa.
9. Ɗen ɗon no soppee huutoree fii
darnugol.
Maa taabe, julle, marirɗe piiji, nde feccitaa.
10. No heɓoo
e mun kadi leɗɗe yorɗe ko iwloree.
defiree, mo lintii nafaaji majje o gaynataa.
11. Ɗe rimay ɗe
junnita dimɗe ñaamen
huntiren
haajuuji men, ɗun fow ko neema mo lannataa.
12. Yoha kaaki majje
o huutoray fii ñawdagol.
Fii ñaamugol fii hoofugol ko o mankataa.
13. Ɗee leɗɗe tambitoɗen ɗe
reenen anditen
leggal e neɗɗo ko teekidayɓe ɓe seedataa.
14. Mo no wuuri maa si no maayi leɗɗe no
huutoree
fii makko, sabu pide men ko leɗɗe ɓe aafata.
15. Nafa goo ko kanji buruuji ɗin pooɗanta
en
toɓo yarna yimɓe e jawle, gese e fow ɗonɗita.
16. Kaakeeli majji no sruta hamma ka weeyo
dow
tun wonta duule si hendu sogga ɗe ɓawlita.
17. Ngee naange wulna
ɗe honca tun toɓo
wancinoo.
Ɗun yarna en; ɗee leɗɗe yara kadi ɗonɗitataa.
18. Haawii ko surti e majje
ko wonti ndiyan
yarnii ɗe wilitini haako majje ko yaajitataa.
19. Kombaa e Kaakirimaa
e Konkure Jaaliba
ɗee maaje heeway banka fanka ɗe deyƴita.
20. Hiɗe heewa haa piya fondu, ndungu
ɗe lumbiree
ɗee laaɗe leɗɗe lesaaɗe haa tuma heltata.
21. Baafin e Teene ko ɗin nde fottoyi
innetee
Senegaaliwol, ngol yarna leyɗe, ɗi ɓeeɓataa.
22. Baaroo e Miloo Ñandan
e Tenkisoo Jaaliba
ɗii fotti woni Niizer si yaara ka yaarata.
23. Ñaani e Sankarani e Maafu
e Maakonaa
ɗee fow ko maaje ko leydi Gine ɗe yarnata.
24. Saala e Wesegele lintu Kookulo
Toomini
ko wanii Kiyomma andu ɗii fow ɓeeɓata.
25. Baafin e Bantala Dimma
Dombele janto ɗii
ɗii fow no yarnude leydi Gine ndin yarnita.
26. Kaakandi Faatala Woosu ɗii kadi
lintu ɗun
ɗii ɗoo ko seeɗa ko lintuɗaa woo lannataa.
27. Ɗee maaje yarnay leyɗe yarnay
yimɓe
men
Nangooɓe liyƴi no jolda ƴawra ɓe aamataa.
28. Ɗee jurɗe majji no moyƴinee baaraasi
fii
yaltinde kuuran jalbinayɗo ko roccataa.
29. Kuuran ko huutortee e fii golleeji
fow
paasay defay pooɗay duñay suuday fota.
30. Dunkiiji yaajuɗi ɗin no takkii maaje
ɗen
gaanin e gaɗa hino jokki haa ka ɗe hattata.
31. Jooman tagii ɗii fii yo en remu
ɗii tuten
haanaa ka accen ɗii ɗi walta ɗi funnataa.
32. Soppen remen maarooji aawen piiji
fow
tutoren banaana e leɗɗe; ɗen rima junnita.
33. Jooman tagii ndii
leydi eltani en ndi fii
golleeji men wuuren e neema mo lannataa.
34. Ndar taskoɗaa ɗee ayɗe mayri no
weyƴitaa
haa fuuya yiitere haynagol ɗun hattataa.
35. Kala woo ko aawaa maa remaa maaɗun
tutaa.
woni maaro maa tiga fonñe bantara yeddataa.
36. Maa ngawri maa mbahe gawƴe sukkar fow
mu'un
hino moyƴa, leɗɗe tutaaɗe wuuray yoorataa.
37. Koobaa Taateema no eɓɓanaa
golleeji buy
sukkar e maaro soñaama soñitaa sankitaa.
38. Iziinu sukkar on no ɗon gila
duuɓi
buy
hino wurba yewroo condi sukkar sendita.
39. Kundaara men Gine fow si nangir ton
demal.
monibee heɓay ngesa leydi luuttaa ko lannataa.
40. Ɗee ayɗe Gaawal men mo eɓɓii
jundi mun
ektaaru mun ko guluuji ujune ɗe mettataa.
41. Kisi men e Ñandan ayɗe
njane hiɗe weyƴitii
hiɗe moyƴa ton mo remii cowanɗe o hettataa.
42. Ko wa nii Faraana remirɗe mun
ɗen lellataa.
Ndin leydi men ko waɗaandi barke mo bontataa.
43. Ɗon Persidan men Seeku Tuuree
oo dañaa.
On lanɗo cuuco feriiɗo njaggu ka haaɗataa.
44. Kankan e Sigiri no yaaji leyɗe
remirɗe mun.
Mo remir tarakteer maa sarin fow tundataa.
45. Kollaaɗe Timbi no weyƴitii gollaama
ton
sarden tabaa e putee banaana ko lellataa.
46. Koolun ko aynde Koyin si nden gollaama
fii
ka remee kohay si ko Fuuta fow remi lannataa.
47. Ɗee ayɗe men kollaaɗe men
tuma ɗee to'aa
heegeeji martay leydi men hara artataa.
48. Ñaamen ko soñuɗen
kon ko heddii yeeyiten
ɗeya leyɗe Afrik, soodanen ɓe ko sattataa.
49. Allaahu tagi ɗee
pelle feŋi ɗe e leydi men
waɗi pelle leydi e pelle kaaƴe ɗe funnataa.
50. Si wanaa mo andina andataa ɗee
pelle fow
no jogii nafaaji ɗi ɓiɓɓe Aadama yiitataa.
51. Nooneeji majje no ɗuuɗi godɗe no jolti
ley
nooneeji goo hino toowi tulondiri dillataa.
52. Gila ñande leydi tagaa
ndi tagida e pelle ɗen.
Jamanuuji ɗuuɗuɗi feyƴirii ɗe ɗe bontata.
53. Nafa majje on hino ɗuuɗi
linten seeɗa mun:
pooɗay toɓooji ɗi wancinoo, ndaaru a yeddataa.
54. Kala leɗɗe njane no darii no wiidori
cenɗe fow.
hino ñappa ton ɗowdiiji, ndaaru a yeddataa.
55. Kala maasiyeeji no faggoroo e kuɗeeli
mun.
yara ɓulli mun jaaƴoo nde hiiri ka waalata.
56. Oogirɗe buy ko ga pelle woni wano njanɗe en
fogo men e sila e ngaluuji hewɗi ɗi hayrataa.
57. Wano manganeezi e irniyoomi
wiaama ɗun
no heɓoo e nder ɗee pelle men tuma ɗaɓɓitaa.
58. Pammeeji ɗin wobi cuuɗi kulle buruure
ɗen
hiɗi suuɗoyoo dannaaɓe ton nde ɓe waañata.
59. Beki deeniyaaɓe ko sellinirtee
tooke kon
ko e majje jasetee ñawndiree tuma muncitaa.
60. Tugu mungu men ko e majje jasetee yewtirtee.
loowee e nder pinkaaje losi hara woopataa.
61. Wano fello Mon'Nimba to, Loolaa,
andu ngon
hino heewi njanɗe ko sintinaa wo lannataa.
62. Gine fow ko Mon'Nimbaa seɓii
fii toowugol.
hino hikki ɗon ngoya fello Maali ngo joltataa.
63. Maaɗun Simandu ka leydi Beylaa
ngon kadi.
Maa fello Kaakulimaa ga nawnuɓe ndikaata.
64. Wano fello Luuraa Maali ngon
le tagoodi mun
hino wai wa debbo e enɗi mun fus seedataa.
65. Maa fello Gangan, fello Tinka no
fowtoyee
e seraaji mun Dalabaa njiyan mun heltataa.
66. Ɗee boowe kadi
nafa mun no heewi mi fuɗɗoray
lintande on yoga majje hay si mi lannataa.
67. Ko ka boowe yiataa doobe tiwe tiwe
maa yiaa
gure semba hunduko ɗun no ruuga no fappita.
68. A yiay kelette e ñaale
rawnuɗe mbaadi mun
hiɗe jokki gure nai soppa boonoko soppita.
69. Nai ɗin ka yaadu mu'un no immina
kulleloy.
Ɗee ñaale moɗa ɗun faggoroo tuma jokkata.
70. Nai buy no wwdi no ñaama
ton doyƴorma on.
E kuɗeeli kecci ɓiraaɗe majji si heewita.
71. Maa cente deemu e cente gooki no jinda
ton.
hino huuha siika no ñaama dimɗe no honkita.
72. Ko ka boowe kadi waetee soɗorko
ko sanñiree.
debehoy e beɗoy tuma ceeɗu yalti ɗi yaltita.
73. Huɗo tente maa coli maa buyoyɗi
no
ñappiree.
ñappoodi wona cappanɗe duuɓi ɗi bontataa.
74. Doyƴorma men hino ñolniree
cuntuuji ɗin.
ɗun ñolniray wano jaañe nai fus seedataa.
75. Hino woodi goɗɗe ko njanɗe tun soomii
e mun
ɗeya ɗen ko fogo tun ɗin ngaluuji ɗi hayrataa.
76. Boke tooɗe feccere leydi maɓɓe
ko boowe tun
Ley-Maayo Telimile boowe mun ton hattataa.
77. Darnaama ton iziinuuji ɗin hino
golla ton
hiɗi irta kaaƴe e leɗɗe ngalu men yaltita.
78. Ɗee boowe leydi Tugee ɗe fow
hiɗe heewi tef.
fogo on ɓe fuɗɗoto irtugol ɗe ko neeɓataa.
79. Si a seedi boowal Poncolon juuteendi ngal
maa yanji ngal a tawy no njanɗi ko hattataa.
80. Maa boowe Tunkurumaa e boowe
Banii ko nii
Kuratongo maa Kimmaa ko boowe ɗe fanɗataa.
81. Si a soru e ɗowdi
fitaare maa leggal njanal
fii fowtagol wife hendu ɓuuɓundu deyƴitaa.
82. Si a yaa e nder dunkiire ɓendude
maaro mun.
maa naatuɗaa sarden banaana nde sawtata.
83. Si a jooɗi sera caangol njanol kadi
taskiɗaa
ko dieele ngal duñindirta ferondira fondita.
84. Si a ƴaw e pellii toowungii haa hewtuɗaa
laamel ka roomet ƴeewuɗaa ko no yaltita.
85. Si a yaa e boowal yaajungal men
ornuɗaa
gita maaɗa kettuɗe ndarɗe haa ka ɗe ronkata.
86. A wonay kisan seedee, a ghirroto
ɗii ŋariiji
ɗi leydi men taganaa, e neema mo lannataa.
87. A taway no fawi maa gollugol
fii ɓantagol
ndii leydi men, aynaa ndi hara gaño yultataa.
88. Yo musiɓɓe an a
yi'ii ŋariiji ndii leydi maa
taganaa e neema e ɗii ngaluuji ɗi hayrataa.
89. Hiwu leydi maa, yiɗu yimɓe
maa, ne'u ɓiɓɓe maa.
Nafu mawɓe maa, tampanaaa ɓe a ninsataa.
90. Yo mi darto ɗoo ɗun ɗoo yonay ko no
fudɗoree
faaminde dokkal Allah wawɗo Mo ronkataa.
91. Jooman hisin men hisinu Gine ɓeydaa
dewal
pottal e faamu amen e barke mo lannataa.
Labe ñande 4 Deesambur 1975
unk fuv_Latn fuv_Latn fuv_Latn twi_Latn fuv_Latn fuv_Latn fuv_Latn fuv_Latn fuv_Latn twi_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn tur_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn lim_Latn fuv_Latn fuv_Latn fuv_Latn fuv_Latn fuv_Latn fuv_Latn hau_Latn fuv_Latn fuv_Latn fuv_Latn fuv_Latn tso_Latn als_Latn fuv_Latn fuv_Latn fuv_Latn fuv_Latn fuv_Latn nob_Latn fuv_Latn hat_Latn fuv_Latn fuv_Latn sot_Latn fuv_Latn fuv_Latn bem_Latn ita_Latn fuv_Latn sot_Latn dyu_Latn fuv_Latn fuv_Latn fuv_Latn fuv_Latn fuv_Latn fuv_Latn hat_Latn fuv_Latn fuv_Latn twi_Latn fuv_Latn fuv_Latn twi_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn twi_Latn fuv_Latn fuv_Latn fuv_Latn fuv_Latn fuv_Latn lmo_Latn fuv_Latn fuv_Latn lmo_Latn fuv_Latn wol_Latn oci_Latn fuv_Latn twi_Latn wol_Latn fuv_Latn fuv_Latn fuv_Latn wol_Latn epo_Latn fuv_Latn wol_Latn fuv_Latn fuv_Latn isl_Latn fuv_Latn hat_Latn fuv_Latn fuv_Latn dyu_Latn fuv_Latn fuv_Latn fuv_Latn som_Latn fuv_Latn fuv_Latn dyu_Latn fuv_Latn fuv_Latn pag_Latn fuv_Latn fuv_Latn twi_Latn wol_Latn fuv_Latn dyu_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn ita_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn dyu_Latn fuv_Latn fuv_Latn fuv_Latn cjk_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn eng_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn ace_Latn fuv_Latn fuv_Latn twi_Latn wol_Latn fuv_Latn fuv_Latn fuv_Latn fuv_Latn kam_Latn twi_Latn fuv_Latn tsn_Latn fuv_Latn fuv_Latn fuv_Latn kab_Latn fuv_Latn fuv_Latn pag_Latn fuv_Latn fuv_Latn pag_Latn fuv_Latn fuv_Latn fuv_Latn fuv_Latn fuv_Latn twi_Latn gaz_Latn fuv_Latn nno_Latn fuv_Latn fuv_Latn fuv_Latn fuv_Latn fuv_Latn fuv_Latn dyu_Latn fuv_Latn fuv_Latn pag_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn scn_Latn fuv_Latn fuv_Latn fuv_Latn dyu_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn hau_Latn fuv_Latn fuv_Latn fuv_Latn fuv_Latn fuv_Latn hat_Latn fuv_Latn fuv_Latn fuv_Latn fuv_Latn fuv_Latn fuv_Latn luo_Latn fuv_Latn fuv_Latn fuv_Latn fuv_Latn grn_Latn